अब जबकि दो और विधायकों ने कांग्रेस का साथ छोड़ दिया है, तो अब कांग्रेस की ताकत घटकर बीजेपी के बराबर यानी 14 हो गई है. बीजेपी विधायक सुभाष शिरोडकर ने अभी और कांग्रेसी विधायकों के बीजेपी में आने का दावा किया है. अगर ऐसा होता है तो कांग्रेस की ताकत विधानसभा में और कम हो जाएगी. 17 सीटों के साथ गोवा विधानसभा मे सबसे बड़ी पार्टी बनकर उभरी कांग्रेस को विपक्ष में बैठकर संतोष करना पड़ा था. लेकिन, अब कांग्रेस घटकर 14 सीटों पर आ गई है. हालात ऐसे ही रहे तो कांग्रेस ने पर्रिकर के बीमार होने के बाद बीजेपी को सत्ता से बाहर करने की जो कोशिश की थी, वह बेकार हो जाएगी. क्या है बीजेपी का गोवा प्लान ?